Source: http://richpoi.com/plugins/content/content.php?content.12910
Timestamp: 2013-05-21 17:51:13+00:00

Document:
Richpoi Hírek: Felmentették Budaházy Györgyöt
magyar nyelvű oldalak	web	Navigation Felmentették Budaházy Györgyöt
kategória: Hazai	2012 június 26, kedd - 14:23 | szerző: mti | frissítve: 2012 június 26, kedd - 15:17 Címkék: budaházy györgy, budaházy-ügy, címkefelhő	Szóljon hozzá!	Mindig pozitívan a Facebook-on is	Felmentették Budaházy Györgyöt az alkotmányos rend erőszakos megdöntése előkészületének vádja alól a Kúria.	Budaházy Györgyöt a 2006 szeptembere és 2007 márciusa között az interneten közzétett tucatnyi írása miatt vádolta meg az ügyészség állam elleni bűncselekménnyel, mert álláspontja szerint ezekben a szövegekben a vádlott az alkotmányos rend erőszakos megváltoztatására buzdított.A Fővárosi Bíróság (FB) első fokon úgy vélte, hogy a bár a szólásszabadság határait feszegetik az írások, a vádbeli bűncselekményt nem valósítják meg, ám ezt a döntést a Fővárosi Ítélőtábla hatályon kívül helyezte. Az új eljárásban az FB már kimondta Budaházy György bűnösségét, és egy év, három évre felfüggesztett szabadságvesztésre ítélte, amelyet a tábla másodfokon helybenhagyott és jogerőre emelt. Ez ellen a döntés ellen fordult felülvizsgálati kérelemmel a Legfelsőbb Bírósághoz Budaházy és védője.A Kúria kedden kihirdetett ítéletében - helyt adva Szikinger István ügyvéd beadványának - megváltoztatta a korábbi elmarasztaló határozatokat, és felmentette a vádlottat, mert álláspontja szerint nem követett el bűncselekményt.Kónya István, az eljáró tanács elnöke, a Kúria büntető kollégiumának vezetője szóbeli indoklásában kiemelte, hogy a vád tárgyává tett magatartás, a vádlott közzétett írásai nem alkalmasak bűncselekmény megállapítására. A vádlott helytállóan hivatkozott arra, hogy amikor a korábban eljárt bíróságok "összegezték" írásait, és következtetéseket vontak le belőlük, az már nem az ő írása, "az már valami más".A cselekmények elbírálásakor azt kellett vizsgálni, hogy Budaházy írásai, agitációja mennyire irányult közvetlenül Magyarország alkotmányos rendjének erőszakos megváltoztatására - mondta a bírói tanács elnöke. Az írások részben múltbeli eseményeket értékeltek, részben pedig harcba hívtak, és ez utóbbi alapvetően az ellenállás fogalomkörébe vonható, a hatalom fellépésével szembeni erő felmutatására hív fel. Ebben a vonatkozásban a Kúria kollégiumvezetője ismét csak egyetértően hivatkozott Budaházyra, aki az utolsó szó jogán kiemelte: csak egyfajta "defenzív erőszak" merülhetett fel a részéről, mintegy védekezés, reagálás a hatalom támadására, nem pedig egy offenzív, támadó, kezdeményező jellegű erőszak.Kónya István szóbeli indoklásában kifejtette: az alkotmányos rend erőszakos megváltoztatása a legsúlyosabb állam elleni bűncselekmény, nem csupán egyik vagy másik intézmény, hanem az egész alkotmányos berendezkedés felforgatására irányul. Ebben az ügyben a vádlott ugyan nem rejtette véka alá változtatási szándékát, ám hogy ezt kifejezetten erőszakos módon kívánja véghezvinni, az nem olvasható ki a szövegekből.Budaházy írásait tovább gondolva, és az asszociációkat szabadjára engedve lehet arra is gondolni, hogy avádlott által tervezett tömegmegmozdulások, illetve a hatalom arra adott bizonyos fajta reakciója nyomán akár bűncselekményekhez is vezethetnek az események, ám ez korántsem egy olyan közvetlen fenyegetés, amely bűncselekmény megállapítására alapot adna. Ilyen jellegű megnyilatkozások manapság már egyébként is nyilvánosságot kapnak a médiában, de még akár a Parlament falai között is, és mégsem sem merülhet fel ezek alapján büntetőjogi felelősség megállapítása - érvelt a bírói tanács elnöke. Mindezek alapján a Kúria leszögezte, hogy a Budaházy védője által benyújtott felülvizsgálati indítvány alapos, ezért a vádlottat felmenti, mert nem követett el bűncselekményt."Győzelem!" - kiáltotta az ítélethirdetést követően a tárgyalóteremből kilépő Budaházy György, akit megtapsolt és éljenzett maroknyi híve a Kúria folyosóján. "Érdemes küzdeni. El lehet érni az igazságot a bíróságon is" - mondta az állam elleni bűncselekmény vádja alól felmentett vádlott. Ügyvédje, Szikinger István nem kívánta kommentálni a döntést, mint mondta: a Kúria ítélete magáért beszél.Budaházy György neve 2002-ben vált ismertté, amikor a választási eredmények elleni tiltakozásul néhány társával lezárta az Erzsébet hidat, majd az évek során számos tüntetést szervezett, és több eljárás indult ellene. Jelenleg országgyűlési képviselők sérelmére elkövetett terrorcselekmények vádjával folyik ellene és 16 társa ellen első fokú büntetőper a Fővárosi Törvényszéken. Jelenleg házi őrizetben van, korábban több mint két évet töltött előzetes letartóztatásban.Két hónapja Budaházy részlegesen megnyert egy polgári pert csaknem egy évtizeddel ezelőtti rendőri intézkedések kapcsán a BRFK-val szemben a Kúrián. Ugyanakkor egy hónappal ezelőtt a Kúria a felülvizsgálati indítványt elutasítva kétszázezer forintos pénzbüntetés megfizetésére kötelezte Budaházy Györgyöt a Szabadság téri szovjet emlékmű több mint fél évtizeddel ezelőtti, az MTV székház ostromának éjszakáján történt megrongálása miatt.	Kapcsolódó cikkekBudaházy tagadta, hogy hivatalos személy elleni erőszakot követett volna elBudaházy-ügy - Egy tanú kitálalt, szerinte kormánybuktatásra készült a Magyarok NyilaiMegszüntették Budaházy György előzetes letartóztatásátVisszavonta egy nő a Budaházyra terhelő vallomását	Megosztás: Hozzászólás küldése
Virágba borul DebrecenSzázezernél több egynyári virágpalánta kiültetése kezdődött meg kedden Debrecenben - közölte Gábor Zsombor, a polgármesteri hivatal városüzemeltetési osztályvezetője az MTI-vel.
kedd 19:48Afrika-fórumot tartanak júniusban BudapestenAfrika-fórumot tartanak június 6-án és 7-én Budapesten, az esemény célja, hogy a Szaharától délre eső térség országainak figyelmébe ajánlják Magyarországot - mondta Takács Szabolcs, a Külügyminisztérium globális ügyekért felelős helyettes államtitkára keddi budapesti sajtótájékoztatóján.kedd 14:17Jobbik: a kormány adjon megnyugtató választ az MSZMP és a KISZ elmaradt vagyonelszámoltatása ügyében!A Jobbik szerint nem szabad tovább várni és a kormány "utolsó esélyéhez" érkezett, hogy "megnyugtató választ" adjon a Magyar Szocialista Munkáspárt (MSZMP) és a Magyar Kommunista Ifjúsági Szövetség (KISZ) vagyonának 1989-es törvénytelen átjátszásával kapcsolatban. Erről Gaudi-Nagy Tamás beszélt hétfői sajtótájékoztatóján.kedd 13:59Az LMP változtatna az állami földterületek bérlési szabályainA független Lengyel Szilvia változtatna a Nemzeti Földalapkezelő Szervezet (NFA) kezelésébe tartozó állami földek bérleti szabályain.kedd 13:57Hamarosan 1200 rendőr tiszthelyettes állhat szolgálatbaA 3500 új rendőr mellé hamarosan mintegy 1200 tiszthelyettes is szolgálatba állhat - mondta Pintér Sándor belügyminiszter az Országgyűlés honvédelmi és rendészeti bizottságának ülésén kedden.kedd 13:55Megszületett az idei országos bérajánlásAz ágazati és helyi bértárgyalásokon arra kell törekedni, hogy 2013-ban éves szinten minden kereseti kategóriában biztosítsák a nettó keresetek reálértékének megőrzését - tartalmazza a Versenyszféra és a Kormány Állandó Konzultációs Fórumának (VKF) keddi ülésén megszületett országos bérajánlás.kedd 13:47 Legfrissebb
Virágba borul Debrecenkedd 19:48Bárki mesterlövésszé válhat egy új fegyverrelkedd 14:19Afrika-fórumot tartanak júniusban Budapestenkedd 14:17Stratégiai megállapodást kötött a kormány a Sanofi gyógyszervállalattalkedd 14:07MNB: a magáncsőd bevezetése előnyös - Elkészült a tervezetkedd 14:04Jobbik: a kormány adjon megnyugtató választ az MSZMP és a KISZ elmaradt vagyonelszámoltatása ügyében!kedd 13:5924 óra hírei>>>
CikkajánlóMinden eddiginél idősebb vizet találtakLegalább 1,5 milliárd éves vízlencséket fedeztek fel tudósok egy kanadai bánya mélyén. Szerintük olyan őskori mikrobák lehetnek benne, amelyeknek a leszármazottaik ma is élnek. NGM: átmeneti az államadósság növekedéseA Nemzetgazdasági Minisztérium (NGM) álláspontja szerint átmeneti az államadósság növekedése, és annak alakulásáról csak hosszabb távon és csak GDP arányosan vizsgálva lehet képet ...A Tháliában szerepelt az új Zenthe Ferenc SzínházBudapesten is bemutatkozott a Nógrád megyei Zenthe Ferenc Színház: a tavaly alakult salgótarjáni társulat Albert Camus Félreértés című művével vendégszerepelt kedden a Thália ...Sopronba költözik a VersFesztiválA Soproni Petőfi Színház ad otthont idén a magyar költészet legnagyobb Kárpát-medencei seregszemléjének, a Kaleidoszkóp VersFesztiválnak, amelynek Buda Ferenc Kossuth-díjas költő lesz ...

References: Bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria